En 57-årig lastbilchauffør er blevet fundet skyldig i uagtsomt manddrab.

Den 24. oktober i år blev en 43-årig kvindelig cyklist dræbt ved en højresvingsulykke her i rundkørslen ved Sæbyvej og Frederikshavnsvej i Hjørring, og nu er chaufføren altså blevet dømt for uagtsomt manddrab. Chaufføren forklarede i retten, at han havde brugt både sidespejlet og et frontkamera til at orientere sig inden han svingede - uden altså at få øje på cyklisten, og derfor mente dommeren, at sidespejlet og kameraet ikke var indstillet korrekt. Den 57-årige mand fik en dom på 20 dagsbøder af 250 kroner og en betinget frakendelse af kørekortet. Han modtog dommen.